Diari Oficial de la Generalitat Valenciana


Sumari del DOGV 4407, del 27-12-2002 (2002/14294)

ORDE de 5 de desembre de 2002, de la Conselleria de Cultura i Educació, per la qual es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14389


Data del document
:   05-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * associació professional
    * ajuda pública
    * suport econòmic
    * professió de la informació
    * arxiu
    * biblioteca

ORDE de 5 de desembre de 2002, de la Conselleria de Cultura i Educació, per la qual es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana. [2002/X14311]
  
La Generalitat Valenciana, segons establix l'article 31.4 de l'Estatut d'Autonomia, té competències exclusives en matèria de cultura. I conforme a això, resulta oportú potenciar la labor i iniciativa dels arxivers i bibliotecaris de la Comunitat Valenciana a través de les seues associacions.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana destinades a sufragar-ne les activitats, i s'aproven les bases per les quals es regix esta convocatòria, incloses com a annex I d'esta orde, així com el model de sol·licitud de l'ajuda, que figura en l'annex II.
  
Segon
  
Les ajudes es concediran a càrrec de l'aplicació pressupostària 75.72.691.39.1, línia codi comptable T0314000, fins al límit màxim de 25.000 euros, tot això d'acord amb el que establisca a l'efecte la Llei de Pressupostos de la Generalitat Valenciana per al 2003, per la qual cosa quedarà condicionada la concessió de les subvencions a l'existència en els mencionats pressupostos de crèdit adequat i suficient, de conformitat amb el que disposa l'Orde de 26 de setembre de 1994, de la Conselleria d'Economia i Hisenda (DOGV de 6.10.94).
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia, Hisenda i Ocupació, sobre tramitació anticipada d'expedients de gasto, tots els actes dictats en l'expedient de subvenció que es convoca per la present orde s'entendran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les mesures necessàries per al desenrotllament i l'execució d'esta orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu en els terminis i davant dels òrgans que s'indiquen a continuació: a) el recurs de reposició haurà d'interposar-se davant del conseller de Cultura i Educació en el termini d'un mes comptador des del sendemà de la publicació; b) el recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des del sendemà de la publicació.
  
València, 5 de desembre de 2002
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases de la convocatòria per a l'adjudicació d'ajudes a les associacions d'arxivers i bibliotecaris de la Comunitat Valenciana per al 2003.
  
Primera
  
Estes ajudes contribuiran al finançament parcial, fins al màxim del 50%, dels gastos ocasionats en l'execució dels programes d'activitats que realitzen estes associacions.
  
Seran objecte d'ajuda les activitats següents:
  
a) Organització de congressos, trobades, cicles de conferències, taules redones i cursos entorn de temes específics d'estos col·lectius professionals.
  
b) Edició de publicacions (revistes, índexs, etc.) entorn de temes específics d'estos col·lectius professionals.
  
Segona
  
1. Podran sol·licitar estes ajudes totes les associacions d'arxivers i bibliotecaris la seu i l'activitat de les quals estiga radicada a la Comunitat Valenciana.
  
2. Es podran sol·licitar estes ajudes per a qualsevol activitat especificada en la base primera que es realitze durant el període comprés entre l'1 de gener i el 30 de novembre de 2003.
  
3. Es podran finançar a càrrec d'estes ajudes els gastos generats per l'activitat d'estes associacions.
  
Tercera
  
1. El termini de presentació de sol·licituds serà d'un mes comptador des del sendemà de la publicació d'esta convocatòria en el Diari Oficial de la Generalitat Valenciana. Si el termini finalitza en dia inhàbil o dissabte, s'entendrà prorrogat fins al primer dia hàbil següent.
  
2. La sol·licitud d'ajuda econòmica, el model de la qual figura en l'annex II d'esta orde, estarà dirigida a la Conselleria de Cultura i Educació, Direcció General del Llibre, Arxius i Biblioteques i anirà acompanyada dels següents documents:
  
a) Estatuts de l'associació.
  
b) Número de registre de l'associació.
  
c) Document de l'acord de l'òrgan directiu de l'associació, ja siga assemblea general o junta directiva, que nomena el representant d'esta.
  
d) Fotocòpia compulsada del document nacional d'identitat del representant.
  
e) Memòria detallada del pla de l'activitat prevista i el cost total d'esta.
  
f) L'imprés d'alta de tercers, segons el model que apareix en l'annex III d'esta orde, omplit com cal.
  
g) Fotocòpia compulsada del CIF de l'associació.
  
h) Els certificats que acrediten que el sol·licitant es troba, en finalitzar el termini de presentació de la sol·licitud, al corrent de les obligacions tributàries i fiscals, en els termes establits en l'Orde de la Conselleria d'Economia, Hisenda i Ocupació de 30 de maig de 1996 (DOGV de 21 de juny de 1996). Esta acreditació es realitzarà per mitjà de la presentació dels certificats pertinents expedits per les corresponents Delegacions d'Hisenda de l'Estat, les Tresoreries Territorials de la Seguretat Social i els Servicis Territorials d'Hisenda de la Conselleria d'Economia, Hisenda i Ocupació, els quals s'hauran de presentar abans de la concessió de la subvenció.
  
3. La documentació assenyalada en l'apartat anterior es podrà presentar, compulsada com cal quan siga fotocòpia, en el Registre General de la Conselleria de Cultura i Educació, en els registres de les Direccions Territorials de Cultura i Educació de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Les instàncies de sol·licitud es facilitaran als interessats en el Registre General de la Conselleria de Cultura i Educació o en les Direccions Territorials de Cultura i Educació de Castelló, València o Alacant.
  
5. Si la sol·licitud no reunix els requisits i documents que s'assenyalen en esta base es requerirà l'interessat perquè, en un termini de deu dies, esmene la falta o aporte els documents preceptius, amb indicació que, si no ho fera així, a l'hora de dictar la resolució es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
Quarta
  
1. Es nomena una Comissió de valoració de les sol·licituds integrada per:
  
President: el cap del Servici d'Arxius i Biblioteques
  
Vocals:
  
El cap de la Secció de Biblioteques.
  
El cap del Servici del Llibre.
  
El director de l'Arxiu Central de la Generalitat Valenciana
  
Secretari: el cap de la Secció d'Arxius
  
2. La Comissió examinarà les sol·licituds presentades i segons l'interés que tinguen elaborarà la proposta d'adjudicació d'estes ajudes, l'aprovació de la qual correspondrà al director general del Llibre, Arxius i Biblioteques, el qual dictarà una resolució per delegació del conseller de Cultura i Educació, que serà publicarà en el Diari Oficial de la Generalitat Valenciana.
  
Els criteris que tindrà en compte la comissió per a adjudicar les ajudes seran l'interés de les activitats proposades i el nombre de professionals que se'n puguen beneficiar. Així mateix, la Comissió de valoració podrà formular proposta en el sentit que les ajudes siguen declarades desertes si, al seu parer, no hi haguera sol·licituds amb mèrits suficients per a adjudicar-les.
  
3. Si en el termini de tres mesos, comptadors des de la data en què la sol·licitud d'ajuda haja tingut entrada en el registre de l'òrgan competent per a tramitar-la, no es resol la convocatòria i es realitza la publicació oportuna, s'entendrà que la sol·licitud presentada ha sigut desestimada.
  
Quinta
  
Són obligacions del beneficiari:
  
a) Realitzar l'activitat que fonamenta la concessió de l'ajuda.
  
b) Acreditar davant de la Conselleria de Cultura i Educació la realització de l'activitat, així com el compliment dels requisits i condicions que determinen la concessió o gaudi de l'ajuda.
  
c) El sotmetiment a les actuacions de control financer que corresponen a la Intervenció General, en relació amb les ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Sexta
  
Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes regulades en esta convocatòria en cap cas podrà ser d'una quantitat tal que, aïlladament o en concurrència amb subvencions o ajudes d'altres administracions públiques, o d'altres ens públics o privats supere el cost de l'activitat a desenrotllar pel beneficiari.
  
Sèptima
  
Serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els següents casos:
  
a) Obtindre l'ajuda sense reunir les condicions requerides per a això.
  
b) Incompliment de la finalitat per a la qual l'ajuda va ser concedida.
  
c) Incompliment de les condicions imposades als beneficiaris amb motiu de la concessió de l'ajuda.
  
Igualment, en el supòsit contemplat en el paràgraf segon de la base anterior, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat desenrotllada.
  
Octava
  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destí de l'ajuda percebuda, la Conselleria de Cultura i Educació podrà acordar la retenció de les factures, documents equivalents o substitutius i de qualsevol altre document relatiu a les operacions en què eixos indicis es manifesten.
  
Novena
  
El pagament de l'ajuda es realitzarà d'una sola vegada en justificar les activitats subvencionades.
  
Per a efectuar el pagament les associacions hauran de presentar:
  
a) Factures originals dels gastos realitzats.
  
b) Memòria explicativa i detallada de les activitats realitzades.
  
c) Relació explicativa i detallada dels gastos especificats en eixes factures.
  
Estos justificants, dirigits al director general del Llibre, Arxius i Biblioteques, hauran de presentar-se fins al 30 de novembre del 2003 inclusivament, en la Conselleria de Cultura i Educació.
  
El pagament d'esta ajuda es farà en un únic termini, en el moment que es justifiquen les activitats subvencionades.
  
Deu
  
Si l'activitat subvencionada generara algun tipus d'imprés (publicacions, fullets de propaganda, etc.) s'hi indicarà que eixa activitat ha rebut una ajuda de la Conselleria de Cultura i Educació.
  
ANNEX II
  
(Nom i cognoms) amb DNI
  
en representació de l'associació , amb domicili a , codi postal núm. , carrer , núm. , tel. , d'acord amb el que exposa l'orde de la Conselleria de Cultura i Educació per la qual es convoca concurs públic per a la concessió d'ajudes a les associacions d'arxivers i bibliotecaris de la Comunitat Valenciana per al 2003,
  
EXPOSE:
  
Primer
  
Que l'associació que represente desitja acollir-se a les mencionades ajudes amb el pla d'activitats exposat en la següent documentació:
  
a) Estatuts de l'associació.
  
b) Número de registre de l'associació.
  
c) Document de l'acord de l'òrgan directiu de l'associació, ja siga Assemblea General o Junta Directiva, que nomena el representant d'esta.
  
d) Fotocòpia compulsada del document nacional d'identitat del representant.
  
e) Memòria del pla de l'activitat prevista i el cost total d'esta.
  
f) Imprés d'alta de tercers.
  
g) Fotocòpia compulsada del CIF de l'associació.
  
h) Certificats corresponents de les obligacions tributàries ?tant estatals com autonòmiques-, inclòs Impost d'Activitats Econòmiques en el cas que tribute, i davant de la Seguretat Social.
  
Segon
  
Que esta associació pel fet de participar en el present concurs accepta totes les condicions establides en les bases que regulen les mencionades ajudes.
  
..........................., d de 2003
  
(Firma)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES.
  
A l'efecte del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, se l'informa que:
  
a) El termini màxim per a resoldre la present sol·licitud és de tres mesos, comptadors des de la data en què la sol·licitud haja tingut entrada en el registre de l'òrgan competent per a tramitar-la, sense perjuí del que preveu l'article 42.5 de la mateixa llei.
  
b) L'efecte que produirà el silenci administratiu, si transcorreguera eixe termini sense que s'haja dictat i notificat la resolució corresponent, és desestimatori de la sol·licitud.
  
ANNEX III
  
MANTENIMENT DE TERCERS. PROVEÏDORS
  
ALTA D'ENTITAT DE CRÈDIT
  
Nom del proveïdor:
  
Adreça:
  
Població: C. Postal:
  
DNI/CIF del proveïdor:
  
Denominació del compte bancari (titular):
  
Denominació de l'entitat financera:
  
Codi de l'entitat financera:
  
Denominació de la sucursal, si és procedent:
  
Codi de la sucursal:
  
Número del compte corrent: DC
  
Declare que són certes les dades reflectides i que identifiquen el compte i l'entitat financera a través dels quals desitge rebre els pagaments que en qualitat de proveïdor de la Generalitat Valenciana puguen correspondre.
  
Firmat: Firma:
  
En qualitat de:
  
DNI
  
A OMPLIR PER LA CONSELLERIA
  
(Nom i cognoms)
  
amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben en el nostre centre de gestió.
  
València, d de 2003